laion/Wikipedia-Exotic huggingface dataset:
লিউপিন

রেভিস্টা লিউপিন (লিউপিন ম্যাগাজিন) আর্জেন্টিনার একটি মাসিক কমিক ম্যাগাজিন। গিলার্মো গুয়েরেরো ও হেক্টর মারিও সিডোলি ১৯৬৬ সালের ১ ফেব্রুয়ারি ম্যাগাজিনটি সর্বপ্রথম প্রকাশ করেন। ২০০৭ সালে ম্যাগাজিনটি সম্পূর্ণভাবে বাতিল করে দেওয়া হয়৷ কমিকটির নাম হয়েছে আর্জেন্টিনা এর বিখ্যাত কমিক নায়কচরিত্র লিউপিন এল পিতোলো এর নামানুসারে যা ১৯৫৯ থেকে শুরু হয়। কমিকটি বিমান চালক লিউপিনের আকাশ ভ্রমণযাত্রা নিয়ে তৈরি হয়েছে। সাধারণত বিজ্ঞান ও প্রযুক্তিগত বিষয় কমিকটিতে প্রাধান্য পেয়েছে। এছাড়াও কমিকটিতে রয়েছে বিমান তৈরি, ছোটখাটো বৈদুত্যিক যন্ত্র, টেলিস্কোপ ও অন্যান্য প্রযুক্তি নির্মানের ধারণা। যদিও কমিকটি তেমন জনপ্রিয়তা পায়নি কিন্তু এটি আর্জেন্টাইন বিমানচালক, প্রকৌশলী ও একজন নাসা এর নভোচারীর কাছে যথেষ্ট গ্রহণযোগ্যতা পেয়েছে যাঁরা কমিকটি ছোটবেলায় পড়েছিলেন। লিউপিন শব্দটি হলো বৈমানিক প্রদর্শনীর উদ্দেশ্যে দেওয়া আর্জেন্টাইন অপভাষা। শব্দটি ইংরেজি "লুপিং (looping)" থেকে গ্রহণ করা হয়েছে। শব্দটিতে "ইউ" এর উচ্চারণ স্প্যানিশ উচ্চারণের সাথে সদৃশ নয়। নেস্টর কার্শনার, যিনি ২০০৩ থেকে ২০০৭ সাল পর্যন্ত আর্জেন্টিনার প্রেসিডেন্ট ছিলেন তাঁকে লিউপিন নামে ডাকা হতো তাঁর শারীরিক গঠনের সাথে লিউপিনের সাদৃশ্য থাকায়। ২০০৬ সালের ডিসেম্বর মাসে সিডোলি মৃত্যুবরণ করেন। তাঁর মৃত্যুর কারনে কে এই কমিকের মালিক হবে সেটা নিয়ে সিডোলির বিধবা স্ত্রী ও গুয়েরেরো বিতর্ক শুরু করেন। যার ফলে রেভিস্টা লিউপিন ম্যাগাজিনটি মার্চ মাসে সম্পূর্ণ বাতিল ঘোষণা করা হয়। তবে কমিকটির কিছু চরিত্র গুয়েরেরো নিজের ম্যাগাজিনে নিয়ে আসেন। যা হোক, গুয়েরেরো ২০০৯ এর ২৫শে জুন মৃত্যুবরণ করেন। lambiek.net/guerrero_guillermo Lúpin magazine Kloster, Alberto D. (২০০৪), Historieta Argentina de Aviación. Humorismo, Aventura y Epopeya. Parte 3., Tebeosfera, আইএসএসএন 1579-2811, সংগ্রহের তারিখ ২০০৭-০৬-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rodríguez, Adolfo Enrique, Diccionario Lunfardo Lexicon, ২০০৭-০৬-০৭ তারিখে মূল থেকে আর্কাইভ করা, সংগ্রহের তারিখ ২০০৭-০৬-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pertossi, Mayra (২০০৩-০৫-১৭), "President-elect vows to do will of Argentines", Deseret News উদ্ধৃতি টেমপ্লেট ইংরেজি প্যারামিটার ব্যবহার করেছে (link) Blanco, Fabio (২০০৭-০৫-০৯), 499 Números de Lúpin, সংগ্রহের তারিখ ২০০৭-০৬-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পুয়ের্তো রিকো জাতীয় ফুটবল দল

পুয়ের্তো রিকো জাতীয় ফুটবল দল (স্পেনীয়: Selección de fútbol de Puerto Rico) হচ্ছে আন্তর্জাতিক ফুটবলে পুয়ের্তো রিকোর প্রতিনিধিত্বকারী পুরুষদের জাতীয় দল, যার সকল কার্যক্রম পুয়ের্তো রিকোর ফুটবলের সর্বোচ্চ নিয়ন্ত্রক সংস্থা পুয়ের্তো রিকান ফুটবল ফেডারেশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং ১৯৬৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৪০ সালের ১২ই নভেম্বর তারিখে, পুয়ের্তো রিকো প্রথমবারের মতো আন্তর্জাতিক খেলায় অংশগ্রহণ করেছে; কিউবার হাভানায় অনুষ্ঠিত পুয়ের্তো রিকো এবং কিউবার মধ্যকার উক্ত ম্যাচটি ১–১ গোলের ব্যবধানে পরাজিত হয়েছে। ১২,৫০০ ধারণক্ষমতাবিশিষ্ট হুয়ান রামোন লুব্রিয়েল স্টেডিয়ামে নীল হারিকেন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পুয়ের্তো রিকোর রাজধানী সান হুয়ানে অবস্থিত। বর্তমানে এই দলের ম্যানেজারের দায়িত্ব পালন করছেন এলগি মোরালেস এবং অধিনায়কের দায়িত্ব পালন করছেন বাংলাদেশ পুলিশের আক্রমণভাগের খেলোয়াড় সিডনি রিভেরা। পুয়ের্তো রিকো এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও পুয়ের্তো রিকো এপর্যন্ত একবারও অংশগ্রহণ করতে সক্ষম হয়নি। এক্তর রামোস, আন্দ্রেস কাব্রেরো, জ্যাকি মারেরো, ক্রিস মেগালুদিস এবং ক্রিস্তিয়ান আরিয়েতার মতো খেলোয়াড়গণ পুয়ের্তো রিকোর জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৪ সালের মার্চ মাসে প্রকাশিত র‌্যাঙ্কিংয়ে পুয়ের্তো রিকো তাদের ইতিহাসে সর্বোচ্চ অবস্থান (৯৭তম) অর্জন করে এবং ২০০৪ সালের নভেম্বর মাসে প্রকাশিত র‌্যাঙ্কিংয়ে তারা ২০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পুয়ের্তো রিকোর সর্বোচ্চ অবস্থান হচ্ছে ১৭১তম (যা তারা ১৯৯৩ সালে অর্জন করেছিল) এবং সর্বনিম্ন অবস্থান হচ্ছে ২০১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jamaica get 1966 soccer tourney"। Kingston Gleaner। ২ এপ্রিল ১৯৬৪।  দাপ্তরিক ওয়েবসাইট (স্পেনীয়) ফিফা-এ পুয়ের্তো রিকো জাতীয় ফুটবল দল ওয়েব্যাক মেশিনে আর্কাইভকৃত ১০ আগস্ট ২০১৮ তারিখে (ইংরেজি) কনকাকাফ-এ পুয়ের্তো রিকো জাতীয় ফুটবল দল ওয়েব্যাক মেশিনে আর্কাইভকৃত ২১ জুন ২০১৯ তারিখে (ইংরেজি)
পশ্চিম সাহারা জাতীয় ফুটবল দল

পশ্চিম সাহারা জাতীয় ফুটবল দল (ইংরেজি: Western Sahara national football team) হচ্ছে আন্তর্জাতিক ফুটবলে পশ্চিম সাহারার প্রতিনিধিত্বকারী পুরুষদের জাতীয় দল, যার সকল কার্যক্রম পশ্চিম সাহারার ফুটবলের সর্বোচ্চ নিয়ন্ত্রক সংস্থা সাহরাউই ফুটবল ফেডারেশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা আফ্রিকান ফুটবল কনফেডারেশনের সদস্যপদ লাভ করতে পারেনি। ২০১২ সালের ৪ঠা জুন তারিখে, পশ্চিম সাহারা প্রথমবারের মতো আন্তর্জাতিক খেলায় অংশগ্রহণ করেছে; ইরাকের আর্বিলে অনুষ্ঠিত উক্ত ম্যাচে পশ্চিম সাহারা কুর্দিস্তান অঞ্চলের কাছে ৬–০ গোলের ব্যবধানে পরাজিত হয়েছে। এই দলের প্রধান কার্যালয় পশ্চিম সাহারার লায়ুনে অবস্থিত। বর্তমানে এই দলের ম্যানেজারের দায়িত্ব পালন করছেন সিদাহমেদ এরগুইবি। ফিফা এবং আফ্রিকান ফুটবল কনফেডারেশনের সদস্যপদ না থাকার ফলে পশ্চিম সাহারা এপর্যন্ত একবারও ফিফা বিশ্বকাপ এবং আফ্রিকা কাপ অফ নেশন্সে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপেও পশ্চিম সাহারা এপর্যন্ত একবারও অংশগ্রহণ করেনি। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে পশ্চিম সাহারার কোন স্থান নেই। অন্যদিকে, বিশ্ব ফুটবল এলো রেটিংয়ে পশ্চিম সাহারার সর্বোচ্চ অবস্থান হচ্ছে ১৮৭তম (যা তারা ২০১২ সালে অর্জন করেছিল) এবং সর্বনিম্ন অবস্থান হচ্ছে ১৯১। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কনিফা-এ সাহরাউই ফুটবল ফেডারেশন ওয়েব্যাক মেশিনে আর্কাইভকৃত ২৯ মার্চ ২০১৯ তারিখে (ইংরেজি)
সোমালিল্যান্ড জাতীয় ফুটবল দল

সোমালিল্যান্ড জাতীয় ফুটবল দল (ইংরেজি: Somaliland national football team) হচ্ছে আন্তর্জাতিক ফুটবলে সোমালিল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম সোমালিল্যান্ডের ফুটবলের সর্বোচ্চ নিয়ন্ত্রক সংস্থা সোমালিল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা আফ্রিকান ফুটবল কনফেডারেশনের সদস্যপদ লাভ করতে পারেনি। সোমালিল্যান্ড সিল্যান্ডের বিরুদ্ধে প্রথমবারের মতো আন্তর্জাতিক খেলায় অংশগ্রহণ করেছে; সোমালিল্যান্ডে অনুষ্ঠিত সোমালিল্যান্ড এবং সিল্যান্ডের মধ্যকার উক্ত ম্যাচটি ২–২ গোলে ড্র হয়েছে। ২০,০০০ ধারণক্ষমতাবিশিষ্ট হার্গিসা স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সোমালিল্যান্ডে অবস্থিত। বর্তমানে এই দলের ম্যানেজারের দায়িত্ব পালন করছেন ওমর আব্দুল্লাহি এবং অধিনায়কের দায়িত্ব পালন করছেন রক্ষণভাগের খেলোয়াড় আব্দুররহমান জামা। ফিফা এবং এএফসির সদস্যপদ না থাকার ফলে সোমালিল্যান্ড এপর্যন্ত একবারও ফিফা বিশ্বকাপ এবং আফ্রিকা কাপ অফ নেশন্সে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে সোমালিল্যান্ড এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছে। আব্দুররিসাক মুহাম্মদ জামা, আব্দুসসামাদ ইব্রাহিম মিগান, আব্দুররহমান জামা, আব্দুল্লাহি নুর এবং আব্দুলকানি ওমরের মতো খেলোয়াড়গণ সোমালিল্যান্ডের জার্সি গায়ে মাঠ কাঁপিয়েছেন। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সোমালিল্যান্ডের কোন স্থান নেই। অন্যদিকে, বিশ্ব ফুটবল এলো রেটিংয়ে সোমালিল্যান্ডের সর্বোচ্চ অবস্থান হচ্ছে ১৮৭তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৯০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কনিফা-এ সোমালিল্যান্ড জাতীয় ফুটবল দল ওয়েব্যাক মেশিনে আর্কাইভকৃত ২৩ জানুয়ারি ২০১৮ তারিখে (ইংরেজি)
মেলবোর্নের ভারতীয় চলচ্চিত্র উৎসব

মেলবোর্নের ভারতীয় চলচ্চিত্র উৎসব হলো ২০১২ সালে প্রতিষ্ঠিত মেলবোর্ন ভিত্তিক ভিক্টোরিয়া রাষ্ট্রের সরকার দ্বারা অর্থায়িত একটি বার্ষিক উৎসব। এটি ফিল্ম ভিক্টোরিয়া দ্বারা উপস্থিত এবং প্রদানকারীকে একটি স্নেহপূর্ণ প্রক্রিয়ায় বাছাই করা হয়। বর্তমানের প্রদানকারী হলো মাইন্ড ব্লোইং ফিল্মস, যা মিতু ভৌমিক ল্যাং দ্বারা পরিচালিত। উৎসবটিকে ২০১৮ সাল পর্যন্ত রাষ্ট্র সরকার দ্বারা অর্থায়িত করা হয়েছে। এই পুরস্কারটিকে একটি বছরে মুক্তিপ্রাপ্ত একটি ভারতীয় চলচ্চিত্রের বক্স অফিস আয় এবং সমালোচনামূলক প্রশংসার জন্য চলচ্চিত্রটিকে উৎসবটিতে অসাধারণ অর্জন পুরস্কার দেওয়া হয়। বলতে বুঝায় উল্লেখিত বছরটিকে, যখন অনুষ্ঠানটি অনুষ্ঠিত হয়। "Telstra People's Choice Award IFFM Awards: Indian Film Festival of Melbourne 2014 Dhoom 3"। Mind Blowing Films। ১৩ জুন ২০১৪। সংগ্রহের তারিখ ২৩ জুলাই ২০১৮ – YouTube-এর মাধ্যমে।  "IFFM Awards Night"। Indian Film Festival Melbourne। ২৬ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৮।  "Indian Film Festival of Melbourne 2016"। The AU Review। ১৭ আগস্ট ২০১৬। সংগ্রহের তারিখ ৩১ মে ২০২০।  "Indian Film Festival of Melbourne 2017 Awards"। CNN-News18। ১২ আগস্ট ২০১৭। সংগ্রহের তারিখ ৩১ মে ২০২০।  "IFFM Awards 2019 winners"। The Times of India। ৯ আগস্ট ২০১৯। সংগ্রহের তারিখ ৩১ মে ২০২০।
অ্যান্ডোরা জাতীয় ফুটবল দল

অ্যান্ডোরা জাতীয় ফুটবল দল (কাতালান: Selecció de futbol d'Andorra) হচ্ছে আন্তর্জাতিক ফুটবলে অ্যান্ডোরার প্রতিনিধিত্বকারী পুরুষদের জাতীয় দল, যার সকল কার্যক্রম অ্যান্ডোরার ফুটবলের সর্বোচ্চ নিয়ন্ত্রক সংস্থা অ্যান্ডোরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৬ সালের ১৩ই নভেম্বর তারিখে, অ্যান্ডোরা প্রথমবারের মতো আন্তর্জাতিক খেলায় অংশগ্রহণ করেছে; অ্যান্ডোরার আন্দরা লা ভেলিয়ায় অনুষ্ঠিত উক্ত ম্যাচে অ্যান্ডোরা এস্তোনিয়ার কাছে ৬–১ গোলের ব্যবধানে পরাজিত হয়েছে। ৩,৫০০ ধারণক্ষমতাবিশিষ্ট অ্যান্ডোরা জাতীয় স্টেডিয়ামে ত্রিরং নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অ্যান্ডোরার এস্কালদেস-এনগোরদানিতে অবস্থিত। বর্তমানে এই দলের ম্যানেজারের দায়িত্ব পালন করছেন কোলদো আলবারেস এবং অধিনায়কের দায়িত্ব পালন করছেন আতলেতিকো মানসোনের মধ্যমাঠের খেলোয়াড় মার্সিও বিয়েইরা। অ্যান্ডোরা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও অ্যান্ডোরা এপর্যন্ত একবারও অংশগ্রহণ করতে সক্ষম হয়নি। ইলদেফোন্স লিমা, অস্কার সোনের্জি, মার্সিও বিয়েইরা, ক্রিস্তিয়ান মার্তিনেস এবং হেসুস লুসেন্দোর মতো খেলোয়াড়গণ অ্যান্ডোরার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৫ সালের সেপ্টেম্বর মাসে প্রকাশিত র‌্যাঙ্কিংয়ে অ্যান্ডোরা তাদের ইতিহাসে সর্বোচ্চ অবস্থান (১২৫তম) অর্জন করে এবং ২০১১ সালের ডিসেম্বর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অ্যান্ডোরার সর্বোচ্চ অবস্থান হচ্ছে ১৭১তম (যা তারা ২০০৫ সালে অর্জন করেছিল) এবং সর্বনিম্ন অবস্থান হচ্ছে ১৯৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Encouraging Andorran advancements"। Uefa.com। সংগ্রহের তারিখ ২০১৩-১২-০৪।  দাপ্তরিক ওয়েবসাইট (কাতালান) (ইংরেজি) ফিফা-এ অ্যান্ডোরা জাতীয় ফুটবল দল ওয়েব্যাক মেশিনে আর্কাইভকৃত ২২ জুলাই ২০১১ তারিখে (ইংরেজি) উয়েফা-এ অ্যান্ডোরা জাতীয় ফুটবল দল (ইংরেজি)
অপূর্বা অরোরা

অপূর্বা অরোরা (জন্ম: ৫ জুন ১৯৯৬) একজন ভারতীয় অভিনেত্রী এবং মডেল। অপূর্বা ১৯৯৬ সালের ৫ জুন ভারতের নয়াদিল্লিতে জন্মগ্রহণ করেছিলেন। তিনি হিন্দি, কন্নড়, পাঞ্জাবী এবং গুজরাতি চলচ্চিত্রে অভিনয় করেছেন। তিনি সিদ্ধার্থ চলচ্চিত্রের মাধ্যমে কন্নড় চলচ্চিত্রে অভিষেক করেছিলেন। চলচ্চিত্রটি দেখে অনেকেই তাকে জনপ্রিয় তেলুগু অভিনেত্রী অমলা আক্কিনেনির মেয়ে বলে ভেবেছিলেন। ১২ বছর বয়সে তিনি প্রথমবার চলচ্চিত্রে অভিনয় করেছিলেন। তিনি বিভিন্ন বিজ্ঞাপন প্রচারে অংশ নিয়েছিলেন এবং বিশেষত তার গ্ল্যাম আপ ও ক্যাডবারি পার্ক'র বিজ্ঞাপনের জন্য পরিচিত মুখ হয়ে উঠেছিলেন। ২০১২ সালে তিনি মিস্ট্রি হান্টার্স ইন্ডিয়া নামে ডিসকভারি কিডস'র ডকুমেন্টারি টেলিভিশন ধারাবাহিকে এক্সপ্লোরারের ভূমিকায় কাজ করেছিলেন। তিনি ইউটিউব চ্যানেল ফিল্টারকপির একজন সদস্য। রোহান শাহ অভিনীত তার এভরি স্কুল রোম্যান্স ভিডিওটি ইউটিউবে ৫ দিনের মধ্যে ৭.৫ মিলিয়ন ভিউ পেয়েছিল। তিনি গগন অরোরার সাথে একটি প্রণয়ধর্মী ওয়েব ধারাবাহিকে অভিনয় করেছিলেন। তিনি খুশি চরিত্রে বিভিন্ন ইউটিউব ওয়েব ধারাবাহিকেও অভিনয় করেছেন। "Shaniwar Wada was the spookiest place: Apoorva Arora"। TellyChakkar। ১৫ ডিসেম্বর ২০১২। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৫।
মালাবার গোলমরিচ

মালাবার গোলমরিচ হল গোলমরিচের একটি প্রকার। ভারতের বর্তমান কেরল রাজ্যের একটি ভৌগোলিক অঞ্চলে, হঠাৎ করেই এর বীজজাত চারাগাছ জন্ম নিয়েছিল। এই জাতের গোলমরিচের উৎপাদনের ক্ষেত্রটি এখন এমন সমস্ত ভৌগোলিক অঞ্চলের মধ্যে আছে যা এককালে মাদ্রাজ প্রেসিডেন্সির মালাবার অঞ্চলের অংশ ছিল। এই অঞ্চলগুলিতে এখন পুরো দক্ষিণ ভারত জুড়ে বিস্তৃত। প্রাচীন রোমান ও আরব ব্যবসায়ী এবং পরে ইউরোপীয় প্রারম্ভিক নাবিকদের দ্বারা সর্বাধিক সন্ধান করা পণ্যগুলির মধ্যে একটি ছিল মালাবার গোলমরিচ। মালাবার গোলমরিচকে দুটি শ্রেণিতে ভাগ করা হয়েছে, অসমাঙ্গ বা অনিয়মিত আকারের এবং সমাঙ্গ বা নিয়মিত আকারের। অসমাঙ্গ প্রকারটি কালো রঙের প্রায় গোলকাকার এবং কুঞ্চিত পৃষ্ঠযুক্ত। সমাঙ্গ জাতটিও কুঞ্চিত পৃষ্ঠযুক্ত এবং এর রঙ গাঢ় বাদামী থেকে কালোর মধ্যে হয়। উদ্ভিদটি (পাইপার নাইগ্রাম) পাইপারেসি পরিবারের একটি ফুলের লতা, এটি ফলের জন্য চাষ করা হয়। ফলটিকে সাধারণত শুকনো করা হয় এবং মশলা ও স্বাদবর্ধক হিসাবে ব্যবহৃত হয়। ফলটি শুকনো হওয়ার পরে সেটিকে বলা হয় গোল মরিচ। ফলটি ছোট এবং আঁটিযুক্ত, যার ব্যাস পাঁচ মিলিমিটার হতে পারে। সম্পূর্ণরূপে পরিপক্ব হলে এর রং হয় কালচে লাল। এতে একটি বীজ থাকে। "মালাবার গোলমরিচ"কে ভৌগোলিক নির্দেশক সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে অংশ ক তে নিবন্ধিত করা হয়েছে। নিবন্ধকরণের জন্য আবেদন করা হয়েছিল ভারত সরকারের বাণিজ্য ও শিল্প মন্ত্রকের ভারতীয় মশলা বোর্ডের পক্ষ থেকে। ভারত থেকে অন্যান্য মশালাগুলি যারা ভৌগোলিক নির্দেশক নিবন্ধন থেকে ভৌগোলিক সূচক স্বীকৃতি পেয়েছে সেগুলি হল: আলেপ্পির ছোট এলাচ কুর্গের ছোট এলাচ ভূত জোলোকিয়া (লঙ্কা) গুন্টুর সান্নাম (লঙ্কা) ব্যাড়গি লঙ্কা সিকিমের বড় এলাচ মিজো লঙ্কা অসম কার্বি আংলংয়ের আদা "Malabar pepper"। সংগ্রহের তারিখ ৪ মার্চ ২০২১।  "Black Pepper"। McCornick Science Institute। McCornick Science Institute। সংগ্রহের তারিখ ৩০ জানুয়ারি ২০১৬।  "GT Application No. 49" (পিডিএফ)। Geographical Indications Journal। 19: 29। ৩ অক্টোবর ২০০৭। ৯ আগস্ট ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জানুয়ারি ২০১৬।  "Three more spices got Geographical Indication"। Directorate of Arecanut and Spices Development, Ministry of Agriculture, Govt. of India। সংগ্রহের তারিখ ৩০ জানুয়ারি ২০১৬।
এলাহাবাদী সুরখা (পেয়ারা)

এলাহাবাদী সুরখা বা এলাহাবাদ সেওয়াইয়া হল এক বিশেষ ধরনের আপেল-আকারের পেয়ারা, যার ভিতরে সাধারণ সাদা রঙের পরিবর্তে রসালো গভীর গোলাপী বর্ণ দেখা যায় এবং এর বাহ্যিক ত্বক আপেলের মত লাল। এর থেকেই ফলটির নাম "সুরখা" (যার অর্থ লাল) হয়েছে। এই পেয়ারা ভারতের অন্যান্য অঞ্চলে জন্মানো পেয়ারার তুলনায় অনন্য এবং ভিন্ন। এই ফলটি স্বাদে মিষ্টি, কয়েকটি বীজ সহ কড়া গন্ধযুক্ত এবং উভয় প্রান্তে সামান্য চাপা। গাছগুলি সতেজ, গম্বুজ আকারের এবং নিবিড়। এই পেয়ারা ভারতের উত্তর বলয়ের উত্তরপ্রদেশ রাজ্যের এলাহাবাদ অঞ্চলে চাষ করা হয়। প্রধানত এলাহাবাদের কৌশাম্বী ও কৌরীহর ২ জেলার অধীনে প্রায় ১০০০ হেক্টর জমিতে বর্তমানে এলাহাবাদী সুরখার চাষ হয়। এই ফলটি তার চিকিৎসাগত বৈশিষ্ট্যের জন্য পরিচিত, যেমন শীতের মরসুমে এই পেয়ারা অনেক রোগের উপশম করে। সাম্প্রতিককালে এলাহাবাদের নাম প্রয়াগরাজে পরিবর্তন করলেও 'এলাহাবাদী সুরখা' পেয়ারার প্রতি উন্মত্ততা অবিচ্ছিন্ন রয়েছে। এলাহাবাদে সুরখার পাশাপাশি অন্যান্য জাতের পেয়ারারও নিজস্ব পরিচয় রয়েছে, সফেদা, নর্মা ও পাট্টা সেইরকমই কিছু জাত। প্রখ্যাত কবি আকবর এলাহাবাদী একবার মন্তব্য করেছিলেন যে, এলাহাবাদী পেয়ারা, তার স্বাদের জন্য ঈশ্বরের জমিতে তার আসল স্থান পাবে। এর ষোল বছর পরে, এই এলাহাবাদ সুরখা পেয়ারাকে এর মিষ্টি গন্ধ এবং বিশিষ্ট স্বাদের জন্য ২০০৭-০৮ সালে ভৌগোলিক নির্দেশক ট্যাগ (জিআই) দেওয়া হয়েছিল। পেয়ারার গুণমান বৃদ্ধি করতে সক্ষম হয়ে রফতানিযোগ্য করায় কৃষকরাও চড়া দাম পাচ্ছেন। উচ্চ ফলনশীল জাতের পেয়ারা চাষের ফলে কৃষকরা বিদেশের বাজারে অধিগম্যতা পাচ্ছে। এটি তাদের জীবিকার জন্য সহায়ক, যেহেতু তারা দাম যা পাবে তা দেশীয় বাজারে তাদের প্রাপ্ত স্বাভাবিক দামের তুলনায় তিনগুণ বেশি। বেঙ্গালুরুর নীল আঙুর কুর্গ কমলালেবু নাঞ্জানাগড় কলা "Guava: Apple of tropics"। The Telegraph। সংগ্রহের তারিখ ২০১৭-০১-০৯।  Rashid, Omar। "Fruit of labour"। The Hindu। সংগ্রহের তারিখ ২০১৭-০১-০৯।  "Allahabad Surkha Guava"। সংগ্রহের তারিখ ৪ মার্চ ২০২১।  Psidium guajava "Allahabad Surkha (Geographical Indication), Uttar Pradesh (India)"। www.google.com। সংগ্রহের তারিখ ২০১৭-০১-০৯।  "Allahabadi Surkha to reach Middle East, Pakistan - Times of India"। The Times of India। সংগ্রহের তারিখ ২০১৭-০১-০৯।  "Allahabadi Surkha to reach Middle East, Pakistan"। সংগ্রহের তারিখ ৪ মার্চ ২০২১।
আলী আল তানতাভি

আলি আল তানতাভি (১২ জুন ১৯০৯—১৮ জুন ১৯৯৯) একজন সিরিয়ান ফকিহ, লেখক এবং বিচারক এবং বিংশ শতাব্দীতে তিনি ইসলামের প্রচার ও আরবি সাহিত্যের অন্যতম শীর্ষস্থানীয় ব্যক্তিত্ব হিসাবে বিবেচিত হন। তিনি তারুণ্য থেকে ১৯৪০ সাল অবধি সিরিয়া, ইরাক এবং লেবাননে প্রাথমিক ও মাধ্যমিক শিক্ষা নিয়ে কাজ করেছেন। তারপর তিনি আইন পেশায় যোগ দেন। ইসলামের জন্য গুরুত্বপূর্ণ অবদানের স্বীকৃতি স্বরূপ তিনি ১৯৯০ সালে বাদশাহ ফয়সাল আন্তর্জাতিক পুরস্কার পেয়েছিলেন। শেখ তানতাউই সিরিয়ার দামেস্ক শহরে 23 শে জুমাদিল উলা1327 হি.(12 জুন1909খ্রিস্টাব্দ)জন্মগ্রহণ করেন।তার বাবা, শেখ মুস্তাফা আল-তান্তাভি ছিলেন অনেক বড় পণ্ডিতদের মধ্যে একজন। তার মায়ের পরিবার (আল-খাতিব) লেভান্টের বৈজ্ঞানিক পরিবারগুলির মধ্যে একটি।এই পরিবারের অসংখ্য সদস্য পণ্ডিত এবং মনীষীদের বইগুলিতে অনুবাদ করেছেন।তার চাচা, তার মায়ের ভাই, মোহিবউদ্দিন আল-খাতিব মিশরে বসতি স্থাপন করেন এবং "আল-ফাত" এবং"আল-জহরা" পত্রিকা প্রতিষ্ঠা করেন। বিংশ শতাব্দীর শুরুতে পত্রিকাগুলোর দাওয়াতের ক্ষেত্রে বিশেষ প্রভাব ছিল। আলী তানতাভী ওই সকল ব্যক্তিদের মধ্য হতে যারা উলামা মাশায়েখদের থেকেও জ্ঞানার্জন করেছেন আবার নিয়মিত মাদ্রাসায়ও পড়াশোনা করেছেন।তিনি এই স্কুলগুলিতে শেষ স্থর পর্যন্ত শিক্ষা গ্রহণ করেন। যখন তার বাবা মারা যান তখন তার বয়স ষোল বছর। তাকে একজন মা এবং পাঁচ ভাই-বোনদের সাথে একটি পরিবারের বোঝা নিতে হয়েছিল।তিনি ভাই-বোনের মধ্যে সবচেয়ে বয়সে বড়।তাই তিনি স্কুল ছেড়ে বাণিজ্য করার কথা ভেবেছিলেন।কিন্তু আল্লাহ তাকে এই পথ থেকে সরিয়ে আনেন।তিনি আবারো পড়াশোনা সম্পূর্ণ করতে ফিরে আসেন। আবুল হাসান আলী নদভী "King Faisal Prize" (ইংরেজি ভাষায়)। সংগ্রহের তারিখ ১৫ অক্টোবর ২০২০।  Farooque, Abdullah (১৯৯৫)। Ali Tantavi: his contribution to modern arabic prose। India: Aligarh Muslim University।
চিকেন টিক্কা

চিকেন টিক্কা বা মোরগ টিক্কা একটি জনপ্রিয় মুরগির পদ, যেটির উৎপত্তি হয়েছিল ভারতীয় উপমহাদেশের মোঘল সাম্রাজ্যে; খাবারটি বাংলাদেশ, ভারত এবং পাকিস্তানে খুবই জনপ্রিয়। চিকেন টিক্কা কাবাব চিকেন টিক্কা বিরিয়ানি নয়াদিল্লিতে পরিবেশিত চিকেন টিক্কা সালাদের সাথে পরিবেশিত ভারতীয় চিকেন টিক্কা চিকেন টিক্কা জিরা ভারতের আসামে পরিবেশিত চিকেন টিক্কা সবজির সাথে চিকেন টিক্কা ম্যারিয়টে পরিবেশিত চিকেন টিক্কা কাটলেট শিক কাবাব চাপলি কাবাব "Popular hariyali chicken tikka is mouthwatering"। Gulf-Times (আরবি ভাষায়)। ২০১৯-০১-১৭। সংগ্রহের তারিখ ২০২১-০৩-০৪।  উইকিমিডিয়া কমন্সে চিকেন টিক্কা সংক্রান্ত মিডিয়া রয়েছে। প্রবেশদ্বার:  খাদ্য বাংলাদেশ পাকিস্তান ভারত
এম এ মতিন (ইসলামী রাজনীতিবিদ)

মুহাম্মদ আব্দুল মতিন (জন্ম: ৩ মার্চ ১৯৬০) বাংলাদেশের একজন ইসলামী রাজনীতিবিদ, লেখক এবং গবেষক, যিনি এম. এ. মতিন বা আল্লামা এম. এ. মতিন নামে পরিচিত। তিনি বর্তমানে বাংলাদেশ ইসলামী ফ্রন্টের চেয়ারম্যান। এম এ মতিন আশির দশকে প্রতিষ্ঠিত বাংলাদেশের সুন্নি ছাত্র সংগঠন বাংলাদেশ ইসলামী ছাত্র সেনার সভাপতি হিসাবে দায়িত্ব পালন করেন। সেই থেকে তিনি এদশের সুন্নি আন্দালনকে বেগবান করার জন্য কাজ করেন। ১৯৯০ সালের ২১শে ডিসেম্বর সুন্নি রাজনৈতিক দল বাংলাদেশ ইমলামী ফ্রন্ট গঠিত হলে তিনি দলটির আহ্বায়ক কমিটির আহ্বায়ক হিসাবে গুরুত্বপূর্ণ ভূমিকা পালন করেন। পরে কাউন্সিলের মাধ্যমে পূর্ণাঙ্গ কমিটি হলে তিনি দলটির মহাসচিব নির্বাচিত হন। ২০২২ সালের দলীয় কাউন্সিলে তিনি দলটির চেয়ারম্যান নির্বাচিত হন। "মাওলানা মুহাম্মদ আব্দুল মান্নান"। বাংলাদেশ ইসলামী ছাত্রসেনা। ২৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।
বীন

বীন হচ্ছে ভারতীয় উপমহাদেশে প্রচলিত এবং ফুঁ দিয়ে বাজানো একধরনের বাঁশিজাতীয় সুরযুক্ত লোকবাদ্য। হিন্দি ভাষায় এটিকে পুঙ্গী (पुंगी ) বলা হয়। বীন এবং পুংগীর পাশাপাশি কোন কোন অঞ্চলে এটি মুরলি নামেও পরিচিত। সাধারণতে লাউয়ের খোল দিয়ে এটি তৈরি করা হয়। বায়ু গমনের উদ্দেশ্যে এতে ফুটাযুক্ত দুটি নল ব্যবহার করা হয়। নল দুটির ছিদ্রে আঙুল রেখে সাংগীতিক ধ্বনি সৃষ্টি করা হয়। এটি একাধারে বিরামহীনভাবে বাজানো হয় যতক্ষণ সাপুড়ে তার দম ধরে রাখতে পারে। ওঝা এবং যাদুকরদের পাশাপাশি সাপের খেলা দেখানোর জন্য বীন ব্যবহৃত হয়। বীন একটি দক্ষিণ এশীয় লোকসঙ্গীত উপকরণ যা বেশিরভাগ ক্ষেত্রে পাকিস্তানের সিন্ধু প্রদেশ, ভারতের রাজস্থান প্রদেশ এবং বাংলাদেশের কোবরা সাপুড়েরা বাজিয়ে থাকেন। দুটি বাঁশ সংযুক্ত করে এবং শুকনো ফাঁকা লাউ দিয়ে যন্ত্রটি করা হয়। এটি একটি দ্বিনালা যন্ত্র। থর মরুভূমির জোগি সম্প্রদায়ের মাঝেও বীনের প্রচলন রয়েছে। এটি ভারত উপমহাদেশীয় লোকসংস্কৃতির একটি গুরুত্বপূর্ণ উপকরণ এবং এটি বিভিন্ন অঞ্চলে বিভিন্ন নামে পরিচিত। উত্তর ভারতে এটি টুম্বি এবং বনসি নামে পরিচিত; দক্ষিণে এটি মাগুদি, মহুদি, পুঙ্গী এবং পাম্বাত্তিকুযাল নামে পরিচিত। বীন সাধারণত অন্যান্য বাদ্যযন্ত্রের সাথে একযোগে বাজানো হয় না, কেননা অন্যান্য যন্ত্রের সাথে এটির তাল মেলানো কঠিন। Avtar, Ram (১৯৮৩)। Musical instruments of India: history and development (ইংরেজি ভাষায়)। Pankaj Publications।  "FYI: Can Snakes Really Be Charmed By Music?"। Popular Science (ইংরেজি ভাষায়)। সংগ্রহের তারিখ ৭ সেপ্টেম্বর ২০২০।  "Here's A Really Important Thing You Need To Know About Snake Charming"। Hand Luggage Only (ইংরেজি ভাষায়)। ২৬ জানুয়ারি ২০১৬। সংগ্রহের তারিখ ৭ সেপ্টেম্বর ২০২০।  "A Seductive Musical Affair – The UrbanWire"। The UrbanWire (ইংরেজি ভাষায়)। ১ জুন ২০১০। ৪ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৮।  Manzar, Osama (২ মার্চ ২০১৬)। "Social media can save folk and oral wisdom"। Mint। সংগ্রহের তারিখ ৭ এপ্রিল ২০১৮।  "Fading sounds of tribal rhythms - Times of India"। The Times of India। সংগ্রহের তারিখ ৭ এপ্রিল ২০১৮।  "Our dying cultural heritage - The Express Tribune"। The Express Tribune (ইংরেজি ভাষায়)। ৯ জুলাই ২০১১। সংগ্রহের তারিখ ৭ এপ্রিল ২০১৮।  "Fusion of styles, cultures & continents at this year's International Folk Festival - The Sunday Guardian Live"। The Sunday Guardian Live (ইংরেজি ভাষায়)। ২২ অক্টোবর ২০১৬। সংগ্রহের তারিখ ৭ এপ্রিল ২০১৮।  Balocu, Nabī Bak̲h̲shu K̲h̲ānu (২০১২)। Musical Instruments of the Lower Indus Valley of Sindh (ইংরেজি ভাষায়)। Culture Department, Government of Sindh।  Booth, Gregory D.; Shope, Bradley (২০১৪)। More Than Bollywood: Studies in Indian Popular Music (ইংরেজি ভাষায়)। Oxford University Press। আইএসবিএন 9780199928835।  "Transcendental tradition: Under the spell of Sindhi snake charmers - The Express Tribune"। The Express Tribune (ইংরেজি ভাষায়)। ১৪ অক্টোবর ২০১৩। সংগ্রহের তারিখ ৭ এপ্রিল ২০১৮।  http://www.schoolchalao.com/basic-education/show-results/indian-musical-instruments/pungi-or-been https://www.india-instruments.com/windinstrument-details/pungi-snake-charmer-been-shapure-bansi.html